КУЛТУРЕН КАЛЕНДАР НА НАРОДНО ЧИТАЛИЩЕ „ПРОСВЕТА-1921”С.ДАМЯНИЦА,УЛ.”ДАМЕ ГРУЕВ”№10А,ОБЩ.САНДАНСКИ,ЗА 2023Г.

Месец Януари 1.21 януари.Отбелязване деня на родилната помощ с разговор-беседа съвместно с д-р Я.Темелкова-Динева,жени,бабували в миналото и млади майки.Автентични разкази за вълнението от появата на нов живот. Месец Февруари 1.1февруари.Празникът на лозарите и винарите-Трифон Зарезан,както и досега ще отбележим съвместно с г-н Крум Божинов,крупен собственик на лозови насаждения и винарска изба и член на нашето читалище.В присъствието на кмета,който е и председател на читалището и читалищни членове се извършва зарязване на лозите,възливане за берекет и добра реколта. 2.19 февруари.Съвместно с ученици от ОУ”Св.Св.Кирил и Методий отбелязване 150-та годишнина от обесването на Васил Левски.Организиране и провеждане на поетичен рецитал,посветен на личността,делото и героичната смърт на Апостола на свободата. Месец Март 1.1 март.По случай Денят на Баба Марта,съвместно с ОДЗ „Слънце”организиране и провеждане на изложба на мартеници с децата от заведението. 2.3 март.Отбелязване 145-та годишнина от Освобождението на България от османско иго съвместно с ученици от местното училище.Подготовка и провеждане на музикално-поетичен рецитал,с който да бъде изразено преклонението пред хилядите жертви за свободата на България. 3.8 март.Във връзка с Международния ден на жената,провеждане на среща-беседа с жени,участвали в съборите за народно творчество,жени,взели активно участие в живота на читалището,както и с настоящи членове.Поднасяне на поздравления по случай празника. Месец Май 1.24 май.Във връзка с денят на българската просвета и култура и нашата писменост-достойно отбелязване на най-светлия български празник,и патрон на училището, с организиране и провеждане на музикално-поетичен рецитал съвместно с учениците от ОУ”Св.Св.Кирил и Методи”. Месец Юни По случай Международния ден на детето,съвместно с ОДЗ „Слънце” организиране и провеждане на изложба от детски рисунки. Месец Август 1.14 август.Съвместно с Кметство Дамяница и Инициативен комитет на „Фестивал на доброто”,подготовка,организиране и провеждане на10-ти-юбилеен фестивал на доброто.Отправяне покани за участие към съседни читалища. Покани към кмета на община Сандански и общинска администрация. 2.15 август.Съвместно с Кметство Дамяница подготовка,организиране и провеждане на традиционния събор на селото-Успение Богородично.Ще има изпълнения на народен оркестър,спортни прояви и дискотека. Месец Септември 1.15 септември.Откриване на новата учебна година в двора на училището.Поднасяне на поздравления към първокласниците. Месец Ноември 1.1 ноември.Отбелязване Денят на народните будители.Посрещане на децата от началните класове в библиотеката към читалището,запознаването им с нейното предназначение,функции и начин на работа. Месец Декември 1.15 декември.Провеждане „Празник на младото вино”.Съвместно с г-н Крум Божинов,изтъкнат лозар и майстор-винар, организиране и провеждане на празника с участието на винари от селото.Излъчване на жури,което ще определи тримата първи. 2.20-23 декември.Начало на честванията по случай Коледа и Нова Година.Читалищното настоятелство съвместно с организационен комитет „Фестивал на доброто”,да осъществят подготовка и участие в традиционния Коледен и Новогодишен базар. 3.25 декември.Съвместно с Кметство Дамяница посещение на тържеството,организирано от ОДЗ „Слънце” по случай Коледа и поднасяне на коледни подаръци на децата.